พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะเข็มวิทยฐานะ และครุยประจำตำแหน่งของมหาวิทยาลัยบูรพาพ.ศ. ๒๕๔๕ ภูมิพลอดุลยเดช ป.ร.ให้ไว้ ณ วันที่ ๑พฤศจิกายน พ.ศ. ๒๕๔๕เป็นปีที่ ๕๗ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยบูรพาอาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทยกับมาตรา ๔๔ วรรคสอง และมาตรา ๔๘ วรรคสอง แห่งพระราชบัญญัติมหาวิทยาลัยบูรพา พ.ศ.๒๕๓๓ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้ เรียกว่าพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะเข็มวิทยฐานะ และครุยประจำตำแหน่งของมหาวิทยาลัยบูรพา พ.ศ. ๒๕๔๕มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ยกเลิก(๑) พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยบูรพา พ.ศ. ๒๕๓๔(๒) พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยบูรพา (ฉบับที่ ๒) พ.ศ. ๒๕๓๖(๓) พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยบูรพา (ฉบับที่ ๓) พ.ศ. ๒๕๓๘(๔) พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยบูรพา (ฉบับที่ ๔) พ.ศ. ๒๕๓๙(๕) พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยบูรพา (ฉบับที่ ๕) พ.ศ. ๒๕๔๐(๖) พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยบูรพา(ฉบับที่ ๖) พ.ศ. ๒๕๔๒มาตรา ๔ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยบูรพาดังนี้(๑) สาขาวิชาการจัดการ มีปริญญาสามชั้น คือ(ก) เอก เรียกว่า การจัดการดุษฎีบัณฑิต ใช้อักษรย่อกจ.ด. และ ปรัชญาดุษฎีบัณฑิต ใช้อักษรย่อ ปร.ด(ข) โท เรียกว่า การจัดการมหาบัณฑิต ใช้อักษรย่อ กจ.ม.(ค) ตรี เรียกว่า การจัดการบัณฑิต ใช้อักษรย่อ กจ.บ.(๒) สาขาวิชาการบัญชี มีปริญญาสามชั้น คือ(ก) เอก เรียกว่า บัญชีดุษฎีบัณฑิต ใช้อักษรย่อ บช.ด.และ ปรัชญาดุษฎีบัณฑิต ใช้อักษรย่อ ปร.ด(ข) โท เรียกว่า บัญชีมหาบัณฑิต ใช้อักษรย่อ บช.ม.(ค) ตรี เรียกว่า บัญชีบัณฑิต ใช้อักษรย่อ บช.บ.(๓) สาขาวิชาการศึกษา มีปริญญาสามชั้น คือ(ก) เอก เรียกว่า การศึกษาดุษฎีบัณฑิต ใช้อักษรย่อกศ.ด. และ ปรัชญาดุษฎีบัณฑิต ใช้อักษรย่อ ปร.ด(ข) โท เรียกว่า การศึกษามหาบัณฑิต ใช้อักษรย่อ กศ.ม.(ค) ตรี เรียกว่า การศึกษาบัณฑิต ใช้อักษรย่อ กศ.บ.(๔) สาขาวิชาเทคโนโลยี มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า เทคโนโลยีบัณฑิต ใช้อักษรย่อ ทล.บ.(๕) สาขาวิชานิเทศศาสตร์ มีปริญญาสามชั้น คือ(ก) เอก เรียกว่า นิเทศศาสตรดุษฎีบัณฑิต ใช้อักษรย่อนศ.ด. และ ปรัชญาดุษฎีบัณฑิต ใช้อักษรย่อ ปร.ด(ข) โท เรียกว่า นิเทศศาสตรมหาบัณฑิต ใช้อักษรย่อ นศ.ม.(ค) ตรี เรียกว่า นิเทศศาสตรบัณฑิต ใช้อักษรย่อ นศ.บ.(๖) สาขาวิชาบริหารธุรกิจ มีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิต ใช้อักษรย่อบธ.ด. และ ปรัชญาดุษฎีบัณฑิต ใช้อักษรย่อ ปร.ด(ข) โท เรียกว่า บริหารธุรกิจมหาบัณฑิต ใช้อักษรย่อบธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๗) สาขาวิชาพยาบาลศาสตร์ มีปริญญาสามชั้น คือ(ก) เอก เรียกว่า พยาบาลศาสตรดุษฎีบัณฑิต ใช้อักษรย่อพย.ด. และ ปรัชญาดุษฎีบัณฑิต ใช้อักษรย่อ ปร.ด(ข) โท เรียกว่า พยาบาลศาสตรมหาบัณฑิต ใช้อักษรย่อพย.ม.(ค) ตรี เรียกว่า พยาบาลศาสตรบัณฑิต ใช้อักษรย่อ พย.บ.(๘) สาขาวิชารัฐประศาสนศาสตร์ มีปริญญาสามชั้น คือ(ก) เอก เรียกว่า รัฐประศาสนศาสตรดุษฎีบัณฑิต ใช้อักษรย่อรป.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า รัฐประศาสนศาสตรมหาบัณฑิต ใช้อักษรย่อรป.ม.(ค) ตรี เรียกว่า รัฐประศาสนศาสตรบัณฑิต ใช้อักษรย่อรป.บ.(๙)สาขาวิชาวิทยาศาสตร์พื้นฐานและสาขาวิชาวิทยาศาสตร์ประยุกต์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อวท.ด. และ ปรัชญาดุษฎีบัณฑิต ใช้อักษรย่อ ปร.ด(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๑๐) สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อวศ.ด. และ ปรัชญาดุษฎีบัณฑิต ใช้อักษรย่อ ปร.ด(ข) โท เรียกว่า วิศวกรรมศาสตรมหาบัณฑิต ใช้อักษรย่อวศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อวศ.บ.(๑๑) สาขาวิชาศิลปกรรมศาสตร์ มีปริญญาสามชั้น คือ(ก) เอก เรียกว่า ศิลปกรรมศาสตรดุษฎีบัณฑิต ใช้อักษรย่อศป.ด. และ ปรัชญาดุษฎีบัณฑิต ใช้อักษรย่อ ปร.ด(ข) โท เรียกว่า ศิลปกรรมศาสตรมหาบัณฑิต ใช้อักษรย่อศป.ม.(ค) ตรี เรียกว่า ศิลปกรรมศาสตรบัณฑิต ใช้อักษรย่อศป.บ.(๑๒) สาขาวิชาศิลปศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อศศ.ด. และ ปรัชญาดุษฎีบัณฑิต ใช้อักษรย่อ ปร.ด(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๑๓) สาขาวิชาเศรษฐศาสตร์ มีปริญญาสามชั้น คือ(ก) เอก เรียกว่า เศรษฐศาสตรดุษฎีบัณฑิต ใช้อักษรย่อศ.ด. และ ปรัชญาดุษฎีบัณฑิต ใช้อักษรย่อ ปร.ด(ข) โท เรียกว่า เศรษฐศาสตรมหาบัณฑิต ใช้อักษรย่อ ศ.ม.(ค) ตรี เรียกว่า เศรษฐศาสตรบัณฑิต ใช้อักษรย่อ ศ.บ.(๑๔) สาขาวิชาสาธารณสุขศาสตร์ มีปริญญาสามชั้น คือ(ก) เอก เรียกว่า สาธารณสุขศาสตรดุษฎีบัณฑิต ใช้อักษรย่อส.ด. และ ปรัชญาดุษฎีบัณฑิต ใช้อักษรย่อ ปร.ด(ข) โท เรียกว่า สาธารณสุขศาสตรมหาบัณฑิต ใช้อักษรย่อส.ม.(ค) ตรี เรียกว่า สาธารณสุขศาสตรบัณฑิต ใช้อักษรย่อส.บ.ทั้งนี้ให้ระบุชื่อสาขาหรือวิชาเอกในวงเล็บต่อท้ายปริญญาด้วย ถ้ามีมาตรา ๕ ครุยวิทยฐานะของมหาวิทยาลัยบูรพามีสามชั้น คือ(๑) ครุยดุษฎีบัณฑิต ทำด้วยผ้าหรือแพรสีดำเย็บเป็นเสื้อคลุมยาวเหนือข้อเท้าพอประมาณ หลังจีบตัวเสื้อผ่าอกตลอดมีแถบกำมะหยี่สีประจำคณะหรือสีทองในกรณีที่ไม่มีสีประจำคณะกว้าง๑๑ เซนติเมตร ทาบริมเสื้อด้านหน้าโดยตลอด แขนกว้าง ยาวตกข้อมือตลอดกลางแขนทั้งสองข้างมีแถบกำมะหยี่สีประจำคณะหรือสีเทาในกรณีที่ไม่มีสีประจำคณะกว้าง ๖ เซนติเมตร ยาว ๔๒ เซนติเมตรปลายแถบทั้งสองข้างเป็นมุมแหลม จำนวนสามแถบ ติดขวางเรียงกัน ระยะห่าง ๓ เซนติเมตรมีผ้าคล้องคอด้านในทำด้วยผ้าต่วนหรือแพรสีทอง มีแถบทำด้วยผ้าต่วนหรือแพรสีเทากว้าง ๑๐ เซนติเมตร ทาบขวางด้านนอกเป็นกำมะหยี่สีประจำคณะหรือสีเทาในกรณีที่ไม่มีสีประจำคณะมีแถบกำมะหยี่สีเทาในกรณีมีสีประจำคณะหรือสีทองในกรณีที่ไม่มีสีประจำคณะกว้าง ๑๑เซนติเมตร ทาบขอบบน และมีแพรสีทองเข้ม กว้าง ๒ เซนติเมตร ขลิบริมขอบล่างประกอบด้วยหมวกแผ่นสี่เหลี่ยมจัตุรัสยาวด้านละ ๒๔ เซนติเมตร ทำด้วยผ้าหรือแพรสีดำมีพู่ห้อยสีประจำคณะหรือสีเทาในกรณีที่ไม่มีสีประจำคณะ(๒) ครุยมหาบัณฑิต เช่นเดียวกับครุยดุษฎีบัณฑิตแต่ตลอดกลางแขนทั้งสองข้างมีแถบกำมะหยี่สีประจำคณะหรือสีเทาในกรณีที่ไม่มีสีประจำคณะกว้าง๖ เซนติเมตร ยาว ๔๒ เซนติเมตร ปลายแถบทั้งสองข้างเป็นมุมแหลมจำนวนสองแถบติดขวางเรียงกัน ระยะห่าง ๓ เซนติเมตร(๓) ครุยบัณฑิต เช่นเดียวกับครุยมหาบัณฑิต แต่ไม่มีแถบกำมะหยี่สีประจำคณะหรือสีทองทาบริมเสื้อด้านหน้าโดยตลอดและตลอดกลางแขนทั้งสองข้างไม่มีแถบกำมะหยี่สีประจำคณะหรือสีเทามาตรา ๖ เข็มวิทยฐานะของมหาวิทยาลัยบูรพามีลักษณะเป็นรูปตรามหาวิทยาลัยบูรพาสูง ๕ เซนติเมตร ทำด้วยโลหะสีเงินด้านหลังจารึกอักษรย่อชื่อปริญญามาตรา ๗ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยอุปนายกสภามหาวิทยาลัย กรรมการสภามหาวิทยาลัยและคณาจารย์ของมหาวิทยาลัยบูรพามีดังนี้(๑) นายกสภามหาวิทยาลัย เป็นครุยทำด้วยผ้าหรือแพรสีเทาเย็บเป็นเสื้อคลุมยาวเหนือข้อเท้าพอประมาณ หลังจีบ ตัวเสื้อผ่าอกตลอดมีแถบกำมะหยี่สีทอง กว้าง ๑๑ เซนติเมตร ทาบริมเสื้อด้านหน้าโดยตลอด แขนกว้างยาวตกข้อมือ ตลอดกลางแขนทั้งสองข้างมีแถบกำมะหยี่สีทอง กว้าง ๖ เซนติเมตร ยาว ๔๒เซนติเมตร ปลายแถบทั้งสองข้างเป็นมุมแหลม จำนวนสามแถบ ติดขวางเรียงกัน ระยะห่าง ๓เซนติเมตร มีผ้าคล้องคอด้านในทำด้วยผ้าต่วนหรือแพรสีทองมีแถบทำด้วยผ้าต่วนหรือแพรสีเทา กว้าง ๑๐ เซนติเมตร ทาบขวางด้านนอกเป็นกำมะหยี่สีเทาเข้ม มีแถบกำมะหยี่สีทอง กว้าง ๑๑ เซนติเมตร ทาบขอบบนและมีแพรสีทองเข้ม กว้าง ๒ เซนติเมตร ขลิบริมขอบล่าง มีเข็มตรามหาวิทยาลัยบูรพาทำด้วยโลหะสีทองสูง ๕ เซนติเมตร ประดับตรงกลางแถบกำมะหยี่ด้านหน้าทั้งสองข้างประกอบด้วยหมวกแผ่นสีเหลี่ยมจัตุรัสยาวด้านละ ๒๔ เซนติเมตร ทำด้วยผ้าหรือแพรสีดำมีพู่ห้อยสีทอง(๒) อุปนายกสภามหาวิทยาลัยและกรรมการสภามหาวิทยาลัยเช่นเดียวกับนายกสภามหาวิทยาลัยแต่เข็มตรามหาวิทยาลัยบูรพาทำด้วยโลหะสีเงิน สูง ๕เซนติเมตร(๓) คณาจารย์เช่นเดียวกับอุปนายกสภามหาวิทยาลัยและกรรมการสภามหาวิทยาลัยแต่ตลอดกลางแขนทั้งสองข้างไม่มีแถบกำมะหยี่สีทองมาตรา ๘ สีประจำมหาวิทยาลัยและสีประจำคณะ มีดังนี้(๑) มหาวิทยาลัย สีเทาและสีทอง(๒) คณะพยาบาลศาสตร์ สีเหลืองส้ม(๓) คณะมนุษยศาสตร์และสังคมศาสตร์ สีขาวและสีม่วง(๔) คณะวิทยาศาสตร์ สีเหลือง(๕) คณะวิศวกรรมศาสตร์ สีเลือดหมู(๖) คณะศิลปกรรมศาสตร์ สีเขียวเข้ม(๗) คณะศึกษาศาสตร์ สีฟ้า(๘) คณะสาธารณสุขศาสตร์ สีชมพูอมส้มมาตรา ๙ ให้มหาวิทยาลัยบูรพาจัดทำครุยวิทยฐานะเข็มวิทยฐานะและครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา ๑๐ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโท ทักษิณ ชินวัตรนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยบูรพาได้เปิดสอนสาขาวิชาการจัดการและสาขาวิชาการบัญชีเพิ่มขึ้นสมควรกำหนดปริญญาในสาขาวิชา และอักษรย่อสำหรับสาขาวิชาดังกล่าว รวมทั้งแก้ไขเพิ่มเติมลักษณะของครุยวิทยฐานะให้เหมาะสมยิ่งขึ้นสมควรปรับปรุงพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยบูรพาเสียใหม่เพื่อความสะดวกในการใช้กฎหมายจึงจำเป็นต้องตราพระราชกฤษฎีกานี้วิภา/ผู้จัดทำ๔ พฤษภาคม ๒๕๕๔[๑] ราชกิจจานุเบกษาเล่ม ๑๑๙/ตอนที่ ๑๑๒ ก/หน้า ๑/๑๑ พฤศจิกายน ๒๕๔๕